**Základná škola s materskou školou Súľov-Hradná, 013 52 Súľov 64**

**EP Materská škola Súľov-Hradná, 013 52 Súľov 114**

**EP Materská škola Jablonové 118, 013 52**

**Podmienky prijímania detí do materskej školy (na predprimárne vzdelávanie) v šk. roku 2023/2024**

**A. SPÔSOB A PRAVIDLÁ PODÁVANIA ŽIADOSTÍ O PRIJATIA DIEŤAŤA DO MATERSKEJ ŠKOLY**

Dieťa sa do materskej školy prijíma na základe Rozhodnutia Ministra školstva, vedy, výskumu a športu Slovenskej republiky č. 2023/76431:1-A2110 na základe písomnej žiadosti zákonných zástupcov o prijatie dieťaťa do materskej školy (na predprimárne vzdelávanie).

Na školský rok 2023/2024 sa budú žiadosti podávať **od 15.05.2023 do 19.05.2023.**

**Na prihlásenie dieťaťa – budúceho škôlkara - na predprimárne vzdelávanie do našej materskej školy v školskom roku 2023/2024 je potrebné:**

1. **Vyplniť ELEKTRONICKÚ PRIHLÁŠKU do MŠ uvedenú na našej webovej stránke školy -**  **https://zsmssulov.edupage.org** (túto možnosť odporúčame)**,** s prílohami:

* pri elektronickej prihláške vyplniť a podpísať tlačivo oboma zákonnými zástupcami – VYHLÁSENIE ZÁKONNÝCH ZÁSTUPCOV DIEŤAŤA O SPRÁVNOSTI A PRAVDIVOSTI ÚDAJOV UVEDENÝCH V ELEKTRONICKEJ PRIHLÁŠKE
* Priložiť **Potvrdenie o zdravotnej spôsobilosti dieťaťa od všeobecného lekára pre deti a dorast**

1. **Pri vyplnení prihlášky v listinnej podobe (ak nebola odoslaná elektronická prihláška - Stiahnuť si** do Vášho počítača **formulár** **Žiadosť o prijatie dieťaťa do materskej školy v školskom roku 2023/2024** z webového sídla Základnej školy s materskou školou, Súľov – Hradná 64 (https://zsmssulov.edupage.org/) správne a dôsledne **vyplniť všetky požadované údaje a informácie v žiadosti**,  následne **vytlačiť a podpísať obidvoma zákonnými zástupcami**.

* Podpísanú žiadosť **spolu s Potvrdením o zdravotnej spôsobilosti dieťaťa** od všeobecného lekára pre deti a dorast, ktorého súčasťou je aj údaj o povinnom očkovaní **doručiť v čase od 15.5.2023 do 19.05.2023**  jedným z nasledujúcich spôsobov:
  + **zaslať**naskenovanú (ideálne vo formáte .pdf) ako prílohu e-mailu **na e-mailovú adresu:**  **sovicky25@gmail.com**
  + **zaslať** v originálnom  vyhotovení poštou **na adresu školy: Základná škola s materskou školou, Súľov-Hradná 64, 013 52 Súľov-Hradná**
  + **priniesť osobne od 15.5.2023 do 19.5.2023** v originálnom  vyhotovení.
  + **Pre tento spôsob predkladania žiadosti stanovuje riaditeľ školy:**
    - **miesto predkladania žiadosti:**
      * Budova ZŠ  Súľov-Hradná 64
      * Budova EP MŠ Jablonové 118
      * Budova EP MŠ Súľov-Hradná 114
      * **v čase od 12:00 do 16:00 hodiny**

1. Ak ide o **dieťa so špeciálnymi výchovno-vzdelávacími potrebami,** zákonní zástupcovia dieťaťa k vyššie uvedeným dokladom predložia aj vyjadrenie príslušného zariadenia výchovného poradenstva a prevencie a odporučenie všeobecného lekára pre deti a dorast.

Vyžaduje sa, aby žiadosť o prijatie dieťaťa do materskej školy bola podpísaná oboma rodičmi ako prejav spoločnej vôle oboch rodičov.

**Podmienky prijímania detí do materskej školy:**

Prijímanie detí na predprimárne vzdelávanie do materskej školy upravuje § 59 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov (ďalej len „školský zákon“) a vyhlášky Ministerstva školstva SR č. 541/2021 Z. z. o materskej škole v znení neskorších predpisov (ďalej len „vyhláška o materskej škole“).

Prijímanie detí na predprimárne vzdelávanie do materskej školy je limitované kapacitnými možnosťami materskej školy.

**Podmienky prijímania zo zákona:**

** Na predprimárne vzdelávanie v materskej škole (MŠ) sa všeobecne prijíma dieťa od troch rokov veku.**

** Prednostne sa podľa § 59 ods. 2 školského zákona budú prijímať deti, pre ktoré je plnenie predprimárneho vzdelávania povinné.**

**Ostatné podmienky prijímania detí do MŠ:**

Riaditeľ Základnej školy s materskou školou v Súľove-Hradnej určuje ostatné podmienky, ktoré sa budú uplatňovať pri rozhodovaní o prijatí dieťaťa do MŠ v prípade, že počet žiadostí presiahne kapacitné možnosti MŠ. Prednostne budú prijímané deti (až do naplnenia kapacity):

* **súrodenci detí, ktoré už MŠ EP Súľov-Hradná alebo MŠ EP Jablonové navštevujú**
* **5 – ročné deti**
* **4 – ročné deti**
* **3 – ročné deti**
* **ktoré majú osvojené základné hygienické a samoobslužné návyky a sú primerane samostatné**

Riaditeľ Základnej školy s materskou školou vydá **rozhodnutie o prijatí alebo neprijatí** dieťaťa na predprimárne vzdelávanie **do 30. júna 2023.**

Nesplnenie povinnosti zákonného zástupcu prihlásiť dieťa do materskej školy na plnenie povinného predprimárneho vzdelávania a tiež

neospravedlnené vynechávanie povinného predprimárneho vzdelávania sa považuje za nedbanie o riadne plnenie povinného predprimárneho

vzdelávania.

**Podpis oboch zákonných zástupcov dieťaťa sa nevyžaduje** (podľa § 144a školského zákona účinného od 1. januára 2022) **ak:**

• jednému z rodičov bol obmedzený alebo pozastavený výkon rodičovských práv a povinností vo veciach výchovy a vzdelávania dieťaťa,

• ak jeden z rodičov bol pozbavený výkonu rodičovských práv a povinností vo veciach výchovy a vzdelávania dieťaťa, alebo ak spôsobilosť

jedného z rodičov na právne úkony bola obmedzená (spôsob preukázania napr. neoverenou kópiou rozhodnutia súdu),

• jeden z rodičov nie je schopný zo zdravotných dôvodov podpísať (spôsob preukázania napr. potvrdením od všeobecného lekára)

• vec neznesie odklad, zadováženie súhlasu druhého rodiča je spojené s ťažko prekonateľnou prekážkou a je to v najlepšom záujme dieťaťa

(spôsob preukázania - Písomné vyhlásenie)

• Zákonní zástupcovia sa môžu dohodnúť, že žiadosť podpisuje iba jeden zákonný zástupca a rozhodnutie sa doručí iba jednému zákonnému

zástupcovi, ak písomné vyhlásenie o tejto skutočnosti doručia/predložia riaditeľovi školy.

Súľov-Hradná, apríl 2023